সারদা মামলায় গ্রেফতার হওয়া ইস্টবেঙ্গল কর্তা দেবব্রত সরকার জামিন পেলেন। কলকাতা ময়দানে নীতু নামে পরিচিত এই ইস্টবেঙ্গল কর্মকর্তাকে গত ২০ অগাস্ট সারদায় আর্থিক অনিয়মের কারণে গ্রেফতার করেছিল। ১ লক্ষ টাকা বন্ডে জামিন পেলেন নীতু। আলিপুর জেলা দায়রা আদালত তাঁর জামিন মঞ্জুর করে।
 ওয়েব ডেস্ক: সারদা মামলায় গ্রেফতার হওয়া ইস্টবেঙ্গল কর্তা দেবব্রত সরকার জামিন পেলেন। কলকাতা ময়দানে নীতু নামে পরিচিত এই ইস্টবেঙ্গল কর্মকর্তাকে গত ২০ অগাস্ট সারদায় আর্থিক অনিয়মের কারণে গ্রেফতার করেছিল। ১ লক্ষ টাকা বন্ডে জামিন পেলেন নীতু। আলিপুর জেলা দায়রা আদালত তাঁর জামিন মঞ্জুর করে। দেবব্রত সরকারের বিরুদ্ধে সারদা কর্তা সুদীপ্ত সেনের সঙ্গে আর্থিক নিয়ামক সংস্থার সমঝোতা করিয়ে দেওয়ার অভিযোগ উঠেছিল। ২০১০ এ বেআইনিভাবে সারদার আমানত সংগ্রহের বিষয়টি নজরে আসে  আর্থিক নিয়ামক সংস্থা সেবির। কিন্তু তারপরও রমরমিয়ে চলেছে সারদার অর্থলগ্নির কারবার। সারদার বিরুদ্ধে কোনও ব্যবস্থাই নেয়নি সেবি। তদন্তে নেমে সিবিআই গোয়েন্দাদের অনুমান নিয়ামক সংস্থাগুলির একশ্রেণির উচ্চপদস্থ কর্তার সঙ্গে আতাঁত ছিল সুদীপ্ত সেনের। জেরায় সারদা কর্তার অভিযোগ, সেবির সঙ্গে তাঁর যোগাযোগ করিয়ে দিয়েছিলেন ইস্টবেঙ্গল ক্লাব কর্তা দেবব্রত সরকার। ২০১০ এ প্রথমবার  সেবির নোটিস পান সুদীপ্ত সেন। সেবি সংক্রান্ত সমস্যা মেটানোর প্রতিশ্রুতি দেন দেবব্রত সরকার। দক্ষিণ কলকাতার এক অবাঙালি চা ব্যবসায়ীর সঙ্গে পরিচয় করিয়ে দেন। মুম্বইয়ের এক ব্যবসায়ীর সঙ্গেও যোগাযোগ করিয়ে দেন। ৩ বছরে ৪০ কোটি টাকা নিয়ামক সংস্থার কর্তাদের দিয়েছেন সুদীপ্ত সেন।